อาการของโรคคุชชิงมี 2 กลุ่มอาการหลักได้แก่อะไรบ้าง
1.อาการทั่วไป
2.อาการเฉพาะที่ 

ก. อาการทั่วๆไป เป็นอาการเกิดจากผลของ Glucocorticoid ต่อเนื้อเยื่ออวัยวะต่างๆ เช่น 
-อาการทั่วไป เช่น หิวบ่อย กินจุ ใบหน้าอ้วนกลมเหมือนพระจันทร์เต็มดวง อ้วน 
-อาการทางผิวหนัง เช่น ผิวแห้ง ผิวหนังบางจนเห็นหลอดเลือด ผิวหนังแตกง่าย เป็นแผลง่าย แผลหายยาก ผิวหนังแตกลายเป็นสีชมพูหรือสีม่วง เป็นสิวทั่วตัวและใบหน้า 
-อาการทางระบบหัวใจและหลอดเลือด เช่น มีความดันโลหิตสูง อาการทางระบบต่อมไร้ท่อ เช่น น้ำตาลในเลือดสูงเป็นเบาหวาน อาการทางกระดูก เช่น มีภาวะกระดูกพรุน กระดูกหักง่าย 
-อาการทางกล้ามเนื้อ เช่น กล้ามเนื้อแขนขาโดยเฉพาะต้นแขน ต้นขา ลีบ ไม่มีแรง 
-อาการด้านสมอง อารมณ์ จิตใจ เช่น สับสน ความจำความเข้าใจด้อยลง ไม่มีสมาธิ อารมณ์แปรปรวน ซึมเศร้า 
-อาการทางอวัยวะสืบพันธุ์ เช่น ผู้หญิงมีประจำเดือนผิดปกติ เช่น ประจำเดือนมีปริมาณน้อยหรือมากและหรือไม่สม่ำเสมอ มีขนดกหนาทั่วตัวและใบหน้า เกิดภาวะมีบุตรยาก ผู้ชายจะมีความรู้สึกทางเพศลดลงและนกเขาไม่ขัน 
-อาการทางระบบภูมิคุ้มกันต้านทานโรค ฮอร์โมนตัวนี้จะกดการทำงานของระบบภูมิคุ้ม กันฯจึงส่งผลให้ผู้ป่วยติดเชื้อต่างๆได้ง่ายและมักเป็นการติดเชื้อที่รุนแรง 

ข. อาการเฉพาะที่ เป็นอาการจากก้อนเนื้อที่โตจนกดเบียดทับเนื้อเยื่อข้าง เคียงต่อมใต้สมองคือ เนื้อเยื่อสมองและประสาทตา แต่โดยทั่วไปเนื้องอกต่อมใต้สมองชนิดเซลล์สร้าง ACTH มักมีขนาดเล็กไม่เกิน 1 เซนติเมตร ซม. จึงมักไม่ก่ออาการเฉพาะที่ มีแต่อาการทั่วไป ซึ่งแพทย์ตรวจพบเนื้องอกฯได้จากการสงสัยว่า 

อาการผู้ป่วยอาจเกิดจากเนื้องอกนี้ จึงตรวจภาพสมองด้วยเอกซเรย์คอมพิวเตอร์ ซีทีสแกน และหรือเอมอาร์ไอเพื่อดูก้อนเนื้องอกต่อมใต้สมอง แต่ถ้าก้อนเนื้อโตมากกว่า 1.5 ซม. ผู้ป่วยจะเริ่มมีอาการเฉพาะที่ซึ่งอาการพบบ่อยคือ ปวดหัวเรื้อรัง และมีความผิดปกติในการเห็นภาพ ที่เป็นอาการที่ช่วยให้แพทย์วินิจฉัยโรคได้แม่นย่ำขึ้น โดยผู้ป่วยมักมองเห็นภาพเฉพาะตรงหน้า มองไม่เห็นภาพด้านข้างทั้งซ้าย - ขวา ซึ่งแพทย์จะตรวจเพื่อการสืบค้นเพิ่มเติมเพื่อการยืนยันโดยการตรวจลานสายตาของผู้ป่วย ร่วมกับตรวจซีทีสแกนและหรือเอมอาร์ไอภาพต่อมใต้สมองภาพสมอง
อายุรศาสตร์ (อายุรศาสตร์) - Internal Medicine